የሩሲያን ጨምሮ የዩክሬን የዩናይትድ ስቴትስና የአዉሮጳ ኅብረት ከፍተኛ ዲፕሎማቶች ጄኔቭ ላይ ትናንት ባካሄዱት ዉይይት አማካኝነት የደረሱበት መግባባት በቀዉስ በተወጠረችዉ ሀገር የተባባሰዉን ሁኔታ ለማርገብ ያስችላል እየተባለ ነዉ።
ታጣቂ ኃይሎች ነፍጣቸዉን እንዲያስቀምጡ፤ በኃይል የተያዙ የመንግስት ሕንፃዎችንም እንዲለቁ፤ ጎዳናዎች ላይ የሚታዩ ሥርዓት ያጡ ግጭት ቀስቃሽ እንቅስቃሴዎችም እንዲገቱ ሩሲያ ድምጿን አሰምታለች። በጄኔቭ የተደረሰዉ ዲፕሎማሲያዊ ስምምነት ተግባራዊ እንዲሆን ሩሲያ ጉልህ ሚና መጫወት እንደሚጠበቅባት ዩናይትድ ስቴትስ አመልክታለች። የዩክሬንን ዉጥረት ለማርገብ ሩሲያ ካልተባበረች ደግሞ ተጨማሪ ኪሳራ ሊደርስባት እንደሚችል ነዉ አሜሪካ ያስጠነቀቀችዉ። ወታደራዊ ርምጃ ግን በአሜሪካ በኩል በአማራጭነት አለመያዙን ፕሬዝደንት ባራክ ኦባማ ገልጸዋል። የዩክሬንን ቀዉስና የጄኔቫዉን ጉባኤ አስመልክቶ አሜሪካ የሰጠችዉን ምላሽ የዋሽንግተኑ ዘጋቢያችን አበበ ፈለቀ እንደሚከተለዉ አጠናቅሮ ልኮልናል።
አበበ ፈለቀ
ሸዋዬ ለገሠ
አርያም ተክሌ